El període estival porta un concert a l'aire lliure de la Unión Musical Porteña
28 de maig 2018

![](/media/5oegrry4/27-web_cuerpo_image012.jpg)  
  

El pròxim 2 de juny, a les 20 hores en el Triangle Umbral del Port de Sagunt, es podrà gaudir d'un magnífic concert de la Unión Musical Porteña. Concert, que, com tots els anys, entra dins de la programació municipal de concerts previstos a l'aire lliure quan arriba el període estival.

  

El concert es dividirà en dos parts, sent la primera un conte musical, _La rosa de los vientos_, per part dels alumnes de Jardín Musical i Iniciació del centre. La segona part es basarà en interpretacions musicals de reconeguts músics nord-americans com John Edmonson amb cançons com _Fast break_, _Down for the count_ i _Hagin’in_; Johnny  Burke amb _Here’s that rainy day_; Harold Arlen amb _Over the rainbow_; Duke Ellington amb _Satin doll_; Erskine Hawkings amb _Tuxedo Junction_; Seymour Simons amb _All of me_; i George Gershwin amb _Summertime_. A més, també s'interpretarà la cançó de _Soñar contigo_ de Toni Zenet, artista malagueny. Per a açò, es comptarà amb la presència de Laura Amanda Agustí, que segons l'actuació es podrà gaudir de la seua veu o de les seues habilitats artístiques amb el violí.​

  

​

*   [](http://www.facebook.com/sharer.php?u=https://aytosagunto.es/va/actualitat/el-periode-estival-porta-un-concert-a-l-aire-lliure-de-la-union-musical-portena/ "Facebook")
*   [](http://twitter.com/share?url=https://aytosagunto.es/va/actualitat/el-periode-estival-porta-un-concert-a-l-aire-lliure-de-la-union-musical-portena/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-periode-estival-porta-un-concert-a-l-aire-lliure-de-la-union-musical-portena/ "Linked In")
*   [](mailto:?body=https://aytosagunto.es/va/actualitat/el-periode-estival-porta-un-concert-a-l-aire-lliure-de-la-union-musical-portena/)